# data[].attributes.headline
Χριστός Ανέστη, χρόνια πολλά με υγεία και χαμόγελα πάντα, σε όλους και στον καθένα χωριστά! Καλή πρόοδο!

# data[].attributes.subject
Χριστός Ανέστη, χρόνια πολλά με υγεία και χαμόγελα πάντα, σε όλους και στον καθένα χωριστά! Καλή πρόοδο!

# data[].attributes.body
Η δασκάλα σας

# data[].attributes.headline
Το βάψιμο των αυγών γίνεται πάντα τη Μεγάλη Πέμπτη και γι' αυτό τον λόγο πολλοί την ονομάζουν Κόκκινη Πέφτη ή Κοκκινοπέφτη. Η μέρα αυτή είναι η ημέρα του Μυστικού Δείπνου, όπου ο Χριστός προσέφερε άρτο και οίνο ως συμβολισμό για το σώμα Του και το αίμα Του.

# data[].attributes.subject
Το βάψιμο των αυγών γίνεται πάντα τη Μεγάλη Πέμπτη και γι' αυτό τον λόγο πολλοί την ονομάζουν Κόκκινη Πέφτη ή Κοκκινοπέφτη. Η μέρα αυτή είναι η ημέρα του Μυστικού Δείπνου, όπου ο Χριστός προσέφερε άρτο και οίνο ως συμβολισμό για το σώμα Του και το αίμα Του.

# data[].attributes.headline
Λόγω νηστείας,  τη Μ. Εβδομάδα συνηθίζουμε να τρώμε μουσταλευριά, την οποία φτιάχνουμε με μούστο που έχουμε κρατήσει  απ' τον Σεπτέμβρη. 

# data[].attributes.subject
Λόγω νηστείας,  τη Μ. Εβδομάδα συνηθίζουμε να τρώμε μουσταλευριά, την οποία φτιάχνουμε με μούστο που έχουμε κρατήσει  απ' τον Σεπτέμβρη. 

# data[].attributes.headline
Σας στέλνω αυτό το βιντεάκι για το πώς περνάω το Πάσχα στο χωριό μου.  Κωσταντίνος Μπριτζολακης 

# data[].attributes.subject
Σας στέλνω αυτό το βιντεάκι για το πώς περνάω το Πάσχα στο χωριό μου.  Κωσταντίνος Μπριτζολακης 

# data[].attributes.attachment_link.title
5-ΜΕΓ. ΠΑΡΑΣΚΕΥΗ-ΠΡΟΕΤΟΙΜΑΣΙΑ ΦΟΥΝΑΡΑΣ

# data[].attributes.headline
Καλό Πάσχα και ελπίζω να τελειώσει γρήγορα όλο αυτό.

# data[].attributes.subject
Καλό Πάσχα και ελπίζω να τελειώσει γρήγορα όλο αυτό.

# data[].attributes.body
Μιχάλης Μ.

# data[].attributes.attachment_link.title
ΚΑΛΟ ΠΑΣΧΑ05 (1)

# data[].attributes.headline
Καλό Πάσχα και ευτυχισμένοι όλοι! 

# data[].attributes.subject
Καλό Πάσχα και ευτυχισμένοι όλοι! 

# data[].attributes.body
Θανάσης Μ.

# data[].attributes.headline
Καλό Πάσχα με υγεία 

# data[].attributes.body
Καλό Πάσχα με υγεία και χαρά
Κωσταντίνος μπ

# data[].attributes.headline
Καλό Πάσχα με υγεία και ευτυχία!

# data[].attributes.subject
Καλό Πάσχα με υγεία και ευτυχία!

# data[].attributes.body
Βάσω Μπ.

# data[].attributes.headline
 Έθιμα Πάσχα 1

# data[].attributes.subject
 Έθιμα Πάσχα 1

# data[].attributes.attachment_link.readable_text
Η περίοδος του Χριστιανικού Πάσχα βέβαια, αρχίζει τρεις εβδομάδες πριν από τη Μεγάλη Σαρακοστή, με την αρχή του Τριωδίου και τελειώνει με την Πεντηκοστή. Στη μακρά αυτή περίοδο προετοιμάζεται ο πιστός, με νηστεία και προσευχή, για να μπορέσει να παραστεί στο Θείο Δράμα.

Με τη λέξη Πάσχα, βέβαια, κυρίως εννοούμε τις δύο εβδομάδες από την ανάσταση του Λαζάρου ως την Κυριακή του Θωμά. Την εβδομάδα των Παθών ή Μεγάλη Εβδομάδα και την εβδομάδα της Λαμπρής ή Λαμπροβδομάδα.

​Η εβδομάδα των Παθών είναι η Μεγάλη Εβδομάδα, γιατί είναι μεγάλα και αυτά που θα συμβούν...

Οι πιστοί, περιμένουν το Πάσχα σαν κάτι το ξεχωριστό και ιδιαίτερο. Οι χριστιανοί ζουν το Πάσχα βιώνοντας δια μέσου της εκκλησίας την πορεία του Σωτήρα από τα Πάθη στην Ανάσταση και εξαγνίζονται με την προσευχή και την Θεία Μετάληψη από τις αμαρτίες τους. Παλαιότερα δεν έλεγαν Πάσχα αλλά Λαμπρή, σκιαγραφώντας με τον ορισμό αυτό τη λαμπρότητα της εορτής αυτής, τη νίκη του ανθρώπου απέναντι στο θάνατο.

​Η Πασχαλινή ατμόσφαιρα διαλύει το μίσος των ανθρώπων και προσφέρει σε όλους τη συμφιλίωση της αγάπης. Ο χαιρετισμός μεταξύ των χριστιανών για σαράντα ημέρες μετά το Πάσχα είναι "Χριστός Ανέστη" και η ανταπάντηση "Αληθώς Ανέστη" και εκφράζει τη συμμετοχή των ανθρώπων στην Ανάσταση του Κυρίου, καθώς και την μετάδοση του χαρμόσυνου γεγονότος σ' όλη τη οικουμένη.

Στην Κω, κάποιο παιδί από την παρέα, που γύριζε από σπίτι σε σπίτι, αναπαριστούσε το Λάζαρο τυλιγμένο σε ένα σεντόνι στολισμένο με κίτρινα λουλούδια.

Στη Νίσυρο, το Σάββατο του Λαζάρου οι μαθητές του σχολείου πρωί πρωί φτάνουν στο σχολείο κρατώντας φοινικόκλαδα πλεγμένα με διάφορα σχέδια (καλαθάκια, φαναράκια, γιρλάντες, σταυρούς κ.ά.) και στολισμένα με πολύχρωμα λουλούδια. Ο δάσκαλος δίνει σε ένα μεγάλο μαθητή την "καλαντήρα", σε έναν άλλο ένα καλάθι και σε έναν άλλο ένα δίσκο. Η "καλαντήρα" είναι ένα όργανο-παιχνίδι που συμβολίζει τον τάφο του Λαζάρου. Μπροστά έχει ένα ομοίωμα του Λαζάρου και στην κορυφή ένα χελιδόνι που περιστρέφεται αναγγέλλοντας έτσι την άνοιξη. Οι μαθητές ξεκινούν τραγουδώντας τα κάλαντα του Λαζάρου, περνούν απ' όλα τα σοκάκια του χωριού και χτυπώντας πόρτα πόρτα μαζεύουν χρήματα και αυγά.

Στον Πόντο, το Σάββατο του Λαζάρου έφτιαχναν κουλούρια που τα έλαγαν "κερκέλε" και τα έδιναν στα παιδιά την Κυριακή των Βαΐων, όταν έψελναν.

Τα παιδιά γύριζαν στα σπίτια τραγουδώντας τα " λαζαρικά", για να διηγηθούν την ιστορία του αγαπημένου φίλου του Χριστού και να πουν παινέματα στους νοικοκυραίους.

Μια παραλλαγή που τραγουδιέται στα Μάρμαρα των Ιωαννίνων:

Άλλο ένα "λαζαρικό" που τραγουδιέται στη Στερεά Ελλάδα στο ρυθμό του " Κάτω στο γυαλό, κάτω στο περιγιάλι":

Στη Λέσβο τα παιδιά, μετά την εκκλησία, στόλιζαν ένα δεμάτι από κλαδιά δάφνης με κόκκινα ή πράσινα κομματάκια από ύφασμα, κρεμούσαν κι ένα κουδούνι και καθώς πήγαιναν από σπίτι σε σπίτι ψάλλοντας και λέγοντας εξορκισμούς για τους ψύλλους και τα ποντίκια, έδιναν κι ένα κλαράκι δάφνης στη νοικοκυρά, η οποία τα κερνούσε κάτι.

Στην Τήνο, τα παιδιά τριγύριζαν στους δρόμους κρατώντας μαζί με το στεφάνι τους την "αργινάρα", μια ξύλινη ή και σιδερένια ροκάνα που τη στριφογύριζαν με δύναμη. Όταν έφταναν στη θάλασσα πετούσαν το στεφάνι στο νερό.

Την ημέρα αυτή είναι έθιμο, αν και ακόμα Σαρακοστή, να τρώμε ψάρι.

Η Μεγάλη Δευτέρα είναι αφιερωμένη στην ακολουθία του Νυμφίου, με την οποία οι χριστιανοί καλούνται να είναι πάντα σε εγρήγορση για τον ερχομό του Νυμφίου, δηλαδή του Χριστού, που πλέον δε θα έρθει ως αμνός αλλά ως Βασιλιάς.

Από την ημέρα αυτή ξεκινά η αυστηρή νηστεία. Στην Καστοριά, τη Μεγάλη Δευτέρα, τη Μεγάλη Τρίτη και τη Μεγάλη Τετάρτη δεν έτρωγαν τίποτα, έπιναν μόνο λίγο νερό, κυρίως οι κοπέλες, γιατί πίστευαν πως της νηστικής καρδιάς πιάνει η ευχή και έτσι θα έβρισκαν γαμπρό!

Στην Κέρκυρα, την ημέρα αυτή οι Κερκυραίοι αγοράζουν "Φογάτσες" και "Κολομπίνες", τα τοπικά μαντολάτα και τσουρέκια δηλαδή.

Ακόμα, οι νοικοκυρές επέλεγαν την ημέρα αυτή για το πλύσιμο και το καθάρισμα του σπιτιού.

EOT www.gnto.gr
Εκπαιδευτικός φάκελος "Έθιμα του Πάσχα" του Μουσείου Μπενάκη

# data[].attributes.attachment_link.description
Η περίοδος του Χριστιανικού Πάσχα βέβαια, αρχίζει τρεις εβδομάδες πριν από τη Μεγάλη Σαρακοστή, με την αρχή του Τριωδίου και τελειώνει με την Πεντηκοστή. Στη μακρά αυτή περίοδο προετοιμάζεται ο πιστός, με νηστεία και προσευχή, για να μπορέσει να παραστεί στο Θείο Δράμα.

# data[].attributes.headline
    Η Μεγάλη Εβδομάδα!

# data[].attributes.subject
    Η Μεγάλη Εβδομάδα!

# data[].attributes.attachment_link.provider_name
Ψηφιακή Τάξη

# data[].attributes.attachment_link.readable_text
Η Μεγάλη Εβδομάδα αρχίζει από την Κυριακή των Βαΐων το βράδυ, όπου τελείται η Ακολουθία του Νυμφίου, και τελειώνει το Μεγάλο Σάββατο και είναι αφιερωμένη στα Άγια Πάθη του Ιησού Χριστού. Ονομάζεται Μεγάλη από την ανάμνηση των γεγονότων που διαδραματίζονται καθ΄ εκάστη των ημερών αυτής τα οποία και θεωρούνται ιδιαίτερα σημαντικά για τη χριστιανική θρησκεία.
Η Μεγάλη Δευτέρα είναι αφιερωμένη στη μνήμη του Ιωσήφ, του επωνομαζόμενου "Παγκάλου" του γιου του Ιακώβ, που αναφέρεται στη Παλαιά Διαθήκη και στην άκαρπη συκιά, που την καταράστηκε ο Χριστός και ξεράθηκε μ' ένα του λόγο.
Ο Ιωσήφ ήταν ο μικρότερος υιός του Ιακώβ ο οποίος όμως φθονήθηκε από τα αδέλφια του λόγο της ενάρετης ζωής του και αρχικά τον έριξαν σ' ένα λάκκο και προσπάθησαν να εξαπατήσουν το πατέρα τους χρησιμοποιώντας ένα ματωμένο ρούχο ότι δήθεν τον κατασπάραξε κάποιο θηρίο. Αφού δεν μπόρεσαν να εξαπατήσουν τον πατέρα τους, τον πούλησαν σε εμπόρους.

Μεγάλη Τρίτη ακούμε δυο παραβολές: την παραβολή των Μωρών Παρθένων και την παραβολή των Ταλάντων. Και οι δύο παραβολές δείχνουν ότι πρέπει να καλλιεργούμε τα θεία χαρίσματα για το κοινό καλό. Τη Μεγάλη Τρίτη ακούμε επίσης το τροπάριο της Κασσιανής. Σε όλη σχεδόν την Ελλάδα, τη Μεγάλη Τρίτη, οι νοικοκυρές φτιάχνουν τα πασχαλιάτικα κουλουράκια τους.

Μεγάλη Τετάρτη, δύο μέρες πριν τη Σταύρωση, η αμαρτωλή γυναίκα ζήτησε συγχώρεση απ' τον Ιησού Χριστό για τις αμαρτίες της και του έπλυνε τα πόδια με μύρο. Ο Ιούδας απ' την άλλη, πρόδωσε τον Κύριό του για 30 αργύρια. Επίσης τη Μεγάλη Τετάρτη τελείται το Μυστήριο του Μεγάλου Ευχελαίου.

Μεγάλη Πέμπτη είναι η τελευταία μέρα πριν τη Σταυρική Θυσία του Ιησού Χριστού. Γίνεται ο Μυστικός Δείπνος. Ο Ιησούς Χριστός με μια λεκάνη πλένει τα πόδια των μαθητών του. Τελείται ο Ιερός Νιπτήρας σε ανάμνηση.

Τη Μεγάλη Παρασκευή γίνεται η Σταύρωση. Ο Ρωμαίος Διοικητής Πόντιος Πιλάτος δικάζει τον Ιησού, το πλήθος αποφασίζει φωνάζοντας "άρον άρον σταύρωσον Αυτόν" την σταύρωσή Του, ενώ ο ίδιος ο Πιλάτος "νύπτει τας χείρας" του. Ο Χριστός περιπαίζεται, του φορούν αγκάθινο στεφάνι και πορφύρα. Παραδίδει το πνεύμα Του πάνω στον Σταυρό και ο Ιωσήφ ο Αριμαθαίας κάνει την Αποκαθήλωση και ενταφιάζει τον Θεάνθρωπο. Την Μεγάλη Παρασκευή γίνεται περιφορά του επιταφίου και ψάλλονται τα εγκώμια. Είναι αυστηρή νηστεία.

Το Μεγάλο Σάββατο γίνεται η κάθοδος στον Άδη. Ο Ιησούς Χριστός κηρύττει τον Θείο Λόγο στους νεκρούς. Οι αρχιερείς βάζουν ρωμαϊκή φρουρά στον Τάφο. Προαναγγέλλεται η Ανάσταση στη Θεία Λειτουργία το πρωί του Μεγάλου Σαββάτου. Στα Ιεροσόλυμα γίνεται η Τελετή του Αγίου Φωτός και το Άγιο Φως για άλλη μια φορά μοιράζεται στους Ορθόδοξους Χριστιανούς σε όλο τον κόσμο.
Το Μέγα Σάββατο είναι αυστηρή νηστεία. Τα μεσάνυχτα όλοι οι Χριστιανοί πηγαίνουν στην Εκκλησία για να πάρουν το Άγιο Φως, να πούνε " Χριστός Ανέστη", "Αληθώς Ανέστη" και να δώσουν το φιλί της αγάπης.

Την Κυριακή του Πάσχα γιορτάζουμε την Ανάσταση του Χριστού και η Μεγάλη Εβδομάδα έχει τελειώσει. Οι Μυροφόρες βρήκαν άδειο τον Πανάγιο Τάφο.

# data[].attributes.attachment_link.title
Ενότητα 14: Πάσχα

# data[].attributes.attachment_link.description
Πάσχα Ανάσταση Μεγάλη Βδομάδα Πάθη Χριστός

# data[].attributes.headline
Online δραστηριότητες για τα έθιμα του Πάσχα στην Ελλάδα!

# data[].attributes.subject
Online δραστηριότητες για τα έθιμα του Πάσχα στην Ελλάδα!

# data[].attributes.attachment_link.title
Γνωρίζοντας καλύτερα τα πασχαλινά έθιμα της Ελλάδας

# data[].attributes.attachment_link.description
Παρακολούθησε την παρουσίαση που θα βρεις στον σύνδεσμο http://taniamanesi-kourou.blogspot.com/2020/04/10.html και κάνε τις ασκήσεις που ακολουθούν! Καλή διασκέδαση!

# data[].attributes.headline
Η Μ. Εβδομάδα σε σκίτσα!

# data[].attributes.subject
Η Μ. Εβδομάδα σε σκίτσα!

# data[].attributes.attachment_link.title
ΟΔΟΙΠΟΡΙΚΟ ΣΤΗ ΜΕΓΑΛΗ ΕΒΔΟΜΑΔΑ ΜΕ ΣΚΙΤΣΑ

# data[].attributes.headline
Παραμύθι για το Πάσχα 2

# data[].attributes.subject
Παραμύθι για το Πάσχα 2

# data[].attributes.attachment_link.title
Γιατί, ρε νονέ_

# data[].attributes.headline
Online παιχνίδια για το Πάσχα!

# data[].attributes.subject
Online παιχνίδια για το Πάσχα!

# data[].attributes.attachment_link.readable_text
Δέκα δωρεάν πασχαλινά παιχνίδια on line. Παίξτε μαζί με τα παιδιά δέκα (10) παιχνίδια στον υπολογιστή σας σχετικά με την θεματική του Πάσχα. Λεκτικό παιχνίδι : αντιστοίχιση εικόνας - λέξης, μαθηματικό παιχνίδι : αντιστοίχιση ποσότητας - αριθμού, παιχνίδια μνήμης, λογική ακολουθία της ιστορίας του Πάσχα και παζλ!

Δέκα δωρεάν πασχαλινά παιχνίδια on line.

Τα παιχνίδια δημιουργήθηκαν στην εφαρμογή : learningapps.org και στο jigsawplanet.com. Μπορείτε να τα παίξετε On - line δωρεάν.

1. Παιχνίδι αντιστοίχιση εικόνας λέξης.

Σε αυτό το παιχνίδι υπάρχουν σε διάταξη κάρτες με πασχαλινές εικόνες και τα παιδιά καλούνται να αναζητήσουν την έννοια της εικόνας στις κάρτες με τις λέξεις. Σέρνοντας με το ποντίκι την λέξη στη σωστή εικόνα, πραγματοποιούν αντιστοιχίσεις μία (εικόνα) προς μία (λέξη).

Παίξτε το παιχνίδι:
LearningApps.org/1458586
2. Παιχνίδι : Πασχαλινό Σταυρόλεξο

Σε αυτό το παιχνίδι τα παιδιά καλούνται να συμπληρώσουν το σταυρόλεξο βλέποντας εικόνες και γράφοντας τις αντίστοιχες λέξεις. Απλά πατάνε πάνω σε μια οριζόντια ή κάθετη στήλη και εμφανίζεται η εικόνα του αντικειμένου.

Παίξτε το παιχνίδι:
LearningApps.org/1458601

3. Παιχνίδι μαθηματικό.

Σε αυτό το παιχνίδι τα παιδιά αντιστοιχούν ποσότητες αντικειμένων με αριθμούς, μαθαίνοντας να μετράνε αντικείμενα και να αναγνωρίζουν και ονομάζουν αριθμούς από το 1-10. Απλά σέρνουν την εικόνα και την τοποθετούν στον σωστό αριθμό.

Παίξτε το παιχνίδι:
LearningApps.org/1458683
4. Παιχνίδι : Λογική ακολουθία εικόνων.

Τα παιδιά σέρνοντας τις εικόνες με το ποντίκι, τοποθετούν στη σωστή σειρά τις κάρτες που απεικονίζουν την ιστορία του Πάσχα.

Παίξτε το παιχνίδι:
LearningApps.org/1457733
5, 6. Παιχνίδια μνήμης - Memory games

Τα παιδιά καλούνται να βρουν τα ζευγάρια στο online memory game πατώντας στα τετράγωνα . Δημιούργησα δύο παιχνίδια μνήμης. Το ένα είναι με πασχαλινές εικόνες και το άλλο είναι με πασχαλινά αυγά.

Παίξτε τα παιχνίδια:
LearningApps.org/1457672 LearningApps.org/1457652
7, 8, 9. Παιχνίδια : Πασχαλινά παζλ

Παίξτε τρία online παζλ με θέμα το Πάσχα. Τα δύο από αυτά αποτελούνται από δώδεκα (12) κομμάτια και το άλλο από εννιά (9).

Μπορείτε να παίξετε τα παζλ !

10. Παιχνίδι : Τα έθιμα του Πάσχα

Σε αυτό το παιχνίδι τα παιδιά κάθε φορά που εμφανίζεται μία εικόνα την τοποθετούν στην σωστή μέρα της Μεγάλης Εβδομάδας σέρνοντας την με το ποντίκι. Η κάθε μέρα έχει τέσσερις εικόνες εθίμων !

Παίξτε το παιχνίδι:
LearningApps.org/1465266
---

Ελπίζω να σας αρέσουν τα παιχνίδια και να διασκεδάσετε με αυτά !!

Ας παίξουμε λοιπόν !!

Μοναδικά Calculators: Υπολόγισε 30+ σημαντικές ημερομηνίες για το παιδί σου

# data[].attributes.attachment_link.title
Δέκα δωρεάν πασχαλινά παιχνίδια on line. - Popi-it.gr

# data[].attributes.attachment_link.description
Δέκα δωρεάν πασχαλινά παιχνίδια on line. Παίξτε μαζί με τα παιδιά δέκα (10) παιχνίδια στον υπολογιστή σας σχετικά με την θεματική του Πάσχα. Λεκτικό παιχνίδι : αντιστοίχιση εικόνας - λέξης, μαθηματικό παιχνίδι : αντιστοίχιση ποσότητας - αριθμού, παιχνίδια μνήμης, λογική ακολουθία της ιστορίας του Πάσχα και παζλ!

# data[].attributes.headline
Καλό Πάσχα με υγεία, αγάπη, αισιοδοξία, χαμόγελα!

# data[].attributes.subject
Καλό Πάσχα με υγεία, αγάπη, αισιοδοξία, χαμόγελα!

# data[].attributes.body
Η δασκάλα σας

# data[].attributes.headline
Παραμύθι για το Πάσχα 1

# data[].attributes.subject
Παραμύθι για το Πάσχα 1

# data[].attributes.attachment_link.title
Μπαμ από δω, μπαμ από κει

# data[].attributes.headline
Έθιμα  Πάσχα 2

# data[].attributes.subject
Έθιμα  Πάσχα 2

# data[].attributes.attachment_link.readable_text
Το αυγό συμβολίζει από αρχαιοτάτων χρόνων την ανανέωση της ζωής και το κόκκινο είναι το χρώμα της ζωής. Μερικοί πιστεύουν ότι τα αυγά βάφονται κόκκινα σε ανάμνηση του αίματος του Χριστού, που χύθηκε για εμάς τους ανθρώπους. Κόκκινο είναι και το χρώμα της χαράς, χαράς για την Ανάσταση του Κυρίου.

Μια λαϊκή παράδοση λέει ότι όταν αναστήθηκε ο Χριστός κανείς δεν το πίστευε. Μια γυναίκα μάλιστα που κρατούσε ένα καλάθι με αυγά φώναξε: " Είναι αδύνατον. Όπως είναι αδύνατον τα αυγά από άσπρα να γίνουν κόκκινα". Και ξαφνικά τα αυγά έγιναν κόκκινα!

Άλλοι υποστηρίζουν ότι το έθιμο αυτό ξεκίνησε από τους Εβραίους και μάλιστα κατά τύχη. Κατά το εβραϊκό Πάσχα, οι Εβραίοι έσφαζαν ένα αρνί και το αίμα το έριχναν σε έναν κουβά, για να σημαδέψουν μ' αυτό τις εξώπορτες τους, σε ανάμνηση της προστασίας των πρωτότοκων παιδιών τους από τη σφαγή όταν ήταν στην Αίγυπτο.

Κάποτε λοιπόν ένας Εβραίος, κρατώντας αυγά, τα τοποθέτησε κατά λάθος σε έναν τέτοιο κουβά με το αίμα του αρνιού. Όταν θέλησε να τα πάρει για να τα βράσει, τα αυγά είχαν βαφτεί κόκκινα. Αυτό το θεώρησε καλό σημάδι, το είπε στη γειτονιά και από τον ένα στον άλλο έγινε πια έθιμο να βουτούν τα αυγά στο αίμα του αρνιού. Άρχισαν κάποια στιγμή να τα βράζουν πρώτα για να κρατά καλύτερα το χρώμα και να μην ξεβάφουν.

Μετά την επικράτηση του Χριστιανισμού, οι Εβραίοι που εκχριστιανίστηκαν συνέχισαν το έθιμο αυτό, το οποίο εξαπλώθηκε σιγά σιγά σε όλους τους χριστιανούς του κόσμου και συμβολίζει πλέον τη χαρά και το θρίαμβο της Ανάστασης.

Το έθιμο αυτό καθιερώθηκε για πρώτη φορά στη βυζαντινή αυλή από τον Μεγάλο Κωνσταντίνο και τη μητέρα του Αγία Ελένη, με επίσημη τελετή που γινόταν το πρωί της Κυριακής του Πάσχα. Οι καλεσμένοι τσούγκριζαν με τον αυτοκράτορα και τη βασιλομήτορα τα αυγά και στη συνέχεια ακολουθούσε γεύμα στο πασχαλινό τραπέζι.

"Άναψε λαμπάδα ίσαμε το μπόι του!"

Σήμερα θεωρούμε αυτονόητο να ανάψουμε ένα κεράκι μπαίνοντας στην εκκλησία, για να δείξουμε τον σεβασμό μας. Συχνά ψιθυρίζουμε τις προσευχές μας κοιτάζοντας το γλυκό του φως να τρεμοπαίζει.

Ο λαός μας συνηθίζει να κάνει τάματα από κερί, όταν εκλιπαρεί για κάποια καλοσύνη, θεραπεία από αρρώστια, προσωπική ευτυχία. Έτσι, ανάβει λαμπάδες "ίσαμε το μπόι του αρρώστου", "κεροδένει", ζώνει δηλαδή τρεις φορές την εκκλησία με κερωμένο νήμα που μετά κόβεται και γίνεται κεριά. Ειδικά τα κεριά, καθώς και τα λουλούδια του Επιταφίου, οι πιστοί συνηθίζουν να τα κρατούν ως φυλαχτό στα εικονοστάσια των σπιτιών τους.

"Πανέμορφο πλεχτό κερί σου 'κανα δώρο τη Λαμπρή."

Η κατασκευή των κεριών είναι πλέον μια τέχνη πολύ διαδεδομένη. Ειδικά κάθε Πάσχα η αγορά πλημμυρίζει από πανέμορφα κεριά κάθε σχήματος και χρώματος. Σε αρκετούς αρέσει να στολίζουν τα σπίτια τους με αυτά. Στη συντριπτική τους πλειοψηφία, βέβαια, δεν παρασκευάζονται πλέον με χειροποίητο τρόπο από αγνό μελισσοκέρι, αλλά με βιομηχανικό, από άλλα υλικά, όπως είναι η παραφίνη που προέρχεται από το πετρέλαιο.

Στην Έδεσσα και στη Φλώρινα ωστόσο επιβιώνει η παραδοσιακή τέχνη των χειροποίητων πλεχτών κεριών τα οποία χωρίζονται σε δύο κατηγορίες: τα ψυχοκέρια και τα πασχαλιάτικα. Τα πρώτα χρησιμοποιούνται σε τελετές για να τιμηθούν οι νεκροί. Τα πασχαλιάτικα πλεχτά κεριά έχουν διάφορα σχήματα και χρώματα, όπως το "καλαθάκι", για να βάζουν μέσα τα μεγαλύτερα παιδιά το κόκκινο αυγό και τα "πετειναράκια", τα "ρολογάκια", τα "τσαντάκια" και τα "αεροπλανάκια", που κρατούν στην Ανάσταση τα μικρότερα παιδιά και μοιάζουν με κέρινα παιχνίδια! Υπάρχουν επίσης τα "κρεβατάκια", οι "σταυροί" και τα "ευαγγέλια" για τους μεγάλους και τα νυφικά πλεχτά κεριά, που δωρίζουν στις νιόπαντρες κοπέλες τα πεθερικά τους.

Πιστεύεται ότι αυτή η τέχνη έχει τις ρίζες της στα βυζαντινά χρόνια.
Πηγή: Εύη Τσιτιρίδου, Οι Ερευνητές Πάνε Παντού (ΚΑΘΗΜΕΡΙΝΗ), 10/4/2004
Τη Μεγάλη Τετάρτη στις εκκλησίες τελείται το μυστήριο του Ευχέλαιου, στο οποίο ο ιερέας διαβάζει επτά ευχές και επτά ευαγγέλια και ευλογεί το λάδι. Σε κάποιες περιοχές της πατρίδας μας, οι νοικοκυρές γεμίζουν ένα γυάλινο σκεύος με αλεύρι και τοποθετούν εκεί επτά κεριά, όσες και οι ευχές και τα ευαγγέλια του μυστηρίου. Με το αγιασμένο αλεύρι φτιάχνουν το πρόσφορο της Κυριακής και, αν το Ευχέλαιο γίνει πριν τη Μεγάλη Εβδομάδα, φτιάχνουν το πρόσφορο της Μεγάλης Πέμπτης.

Αναπαράσταση της τελετής του Νιπτήρα πραγματοποιούν οι μοναχοί και ο ηγούμενος της μονής του Θεολόγου στην Πάτμο. Όπως ο Χριστός, παράδειγμα ταπεινοφροσύνης, έπλυνε τα πόδια των μαθητών του αμέσως μετά το Μυστικό Δείπνο.

Στην Κύθνο, το βράδυ του Μεγάλου Σαββάτου επικρατεί το έθιμο του " συχώριου", δηλαδή όσοι έχουν πεθαμένους συγγενείς φέρνουν στην εκκλησία ψητά, κρασί και ψωμί, τα οποία έχει "διαβάσει" ο παπάς, και τα προσφέρουν στους επισκέπτες και στους κατοίκους του νησιού.

Στην Κάλυμνο, τη νύχτα της Μεγάλης Πέμπτης όσες γυναίκες μπορούν, νέες και ηλικιωμένες, κάθονται κοντά και γύρω από τον Εσταυρωμένο και αρχίζουν να λένε το "Μοιρολόι του Χριστού", που μεταφέρεται από γενιά σε γενιά εδώ και πολλά χρόνια. Το μοιρολόι διαρκεί περίπου μία ώρα και έχει δική του μελωδία ανάμεσα σε βυζαντινό τροπάρι και θλιμμένο δημοτικό τραγούδι.
Πηγές:
EOT www.gnto.gr
"Πάσχα με όλη την οικογένεια. Ήθη, έθιμα & δημιουργίες",
Little Friends, 2007
Την Κυριακή του Πάσχα εκείνο που κυριαρχεί στα περισσότερα μέρη της Ελλάδας είναι το αρνί (σε πολλές και διαφορετικές μορφές). Το αρνί στη σούβλα ξεκίνησε ως έθιμο στη Ρούμελη και στον Μοριά και σιγά σιγά εξαπλώθηκε στις περισσότερες περιοχές της Ελλάδας.

Από το εβραϊκό Πάσχα προέρχεται και το έθιμο του θυσιαζόμενου αμνού, με το αίμα του οποίου έβαφαν την είσοδο των σπιτιών τους, κατ' αναπαράσταση της νύχτας της εξόδου από την Αίγυπτο.

Μετά την έλευση του Χριστού, ο ίδιος θυσιαζόμενος υπήρξε ο "αμνός" του Θεού, ο οποίος "πήρε" τη θέση του πασχαλινού αμνού, αφού θυσιάστηκε για την ανθρωπότητα.

Οι αμνοί είναι τα πιο αναγνωρίσιμα σύμβολα του Πάσχα, καθώς συμβολίζουν το Χριστό.

Στην Ήπειρο και στη Ρούμελη έχουμε τα γαρδουμπάκια και στην Κύπρο τα φρυγαδέλια και τις σεφταλιές.

Στα νησιά του Αιγαίου αλλά και σε άλλες περιοχές της Ελλάδας προτιμούν το κατσικάκι αντί για το αρνί, το οποίο το στέλνουν στον φούρνο και όχι στη σούβλα.

Πρωί πρωί τη Μεγάλη Πέμπτη σε όλη την Ελλάδα, οι γυναίκες καταπιάνονται με το ζύμωμα. Ζυμώνουν με μυρωδικά τις κουλούρες της Λαμπρής και τις στολίζουν με λουρίδες από ζυμάρι και ξηρούς καρπούς. Ανάλογα με το σχήμα που τους έδιναν παλιότερα είχαν και διάφορα ονόματα. "Κοφίνια", "καλαθάκια", "δοξάρια", "αυγούλες", "κουτσούνες", "κουζουνάκια". Παρόμοιες κουλούρες έφτιαχναν και στα βυζαντινά χρόνια, τις "κολλυρίδες" και ήταν ειδικά ψωμιά για το Πάσχα, σε διάφορα σχήματα, που είχαν στο κέντρο ένα κόκκινο αυγό.

Τα κλασικά είναι τα τραγανά κουλουράκια βουτύρου σε σχήμα πλεξούδας. Ανάλογα βέβαια με την τοπική παράδοση, πασπαλίζονται με σουσάμι, αρωματίζονται με πορτοκάλι και αλλάζουν... σχήμα.

# data[].attributes.attachment_link.description
Το αυγό συμβολίζει από αρχαιοτάτων χρόνων την ανανέωση της ζωής και το κόκκινο είναι το χρώμα της ζωής. Μερικοί πιστεύουν ότι τα αυγά βάφονται κόκκινα σε ανάμνηση του αίματος του Χριστού, που χύθηκε για εμάς τους ανθρώπους. Κόκκινο είναι και το χρώμα της χαράς, χαράς για την Ανάσταση του Κυρίου.